น้อยมั่ก
ปีนี้อาจเป็นปีแรกที่เม็ดเงินการลงทุนในกองทุนแอลทีเอฟ และอาร์เอ็มเอฟ ไม่คึกคักเท่าที่ควร
18 ธ.ค. 2555

ปีนี้อาจเป็นปีแรกที่เม็ดเงินการลงทุนในกองทุนแอลทีเอฟ และอาร์เอ็มเอฟ ไม่คึกคักเท่าที่ควร
อาจเป็นไปได้ว่า ยังเหลือเวลาอีกตั้ง 15 วัน ที่ยังมีสิทธิควักเงินไปซื้อ หรือไม่ ก็เพราะคนขัดสนเงินทองมากขึ้นจากการเร่งใช้จ่ายซื้อรถคันแรกที่ได้คืนภาษี 1 แสนบาทก็เป็นไปได้
ข้อมูลที่บริษัท มอร์นิ่งสตาร์ รีเสิร์ช (ประเทศไทย) สำรวจยันชัดว่า ตั้งแต่ต้นปี 2555 มีเงินไหลออกจากกองทุนรวมหุ้นระยะยาว (LTF) กว่า 1.9 หมื่นล้านบาท และกองทุนรวมเพื่อการเลี้ยงชีพ (RMF) กว่า 1,000 ล้านบาท รวมเป็นมูลค่าราว 2 หมื่นล้านบาท 
ล่าสุดในวันที่ 30 พ.ย. มีเม็ดเงินทยอยเข้าลงทุนต่อเนื่อง จึงทำให้กองทุน RMF มียอดการลงทุนใหม่ราว 4,400 ล้านบาท ขณะที่กองทุน LTF มีเงินลงทุนใหม่ราว 7,000 ล้านบาท 
ถือว่าน้อยกว่าการลงทุนเฉลี่ยทุกปี 
เพราะปกติจะมีเงินลงทุนเข้ามาใหม่ในกอง LTF ราว 1.81.9 หมื่นล้านบาท 
ลงทุนในกองทุน RMF ร่วม 1 หมื่นล้านบาท 
ลุ้นระทึกกันในปลายปีว่า จะคึกขนาดไหน แคมเปญกระตุ้นได้ผลหรือไม่